《杏坛》
宋代·林希逸

反袂伤麟后，凄凉旧日坛。尚为人爱惜，不使杏彫残。

叶映缁林好，枝横泗水寒。一从梁木去，多把落花看。

自昔棠思召，于今木有韩。遥知槐并并，根古似龙蟠。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。